Grand Hótel Reykjavík heldur alvöru skötuveislu á Þorláksmessu . Veislustjórar verða Jóhannes Kristjánsson og Guðni Ágústsson , eftirherman og orginalinn . Borðhald stendur yfir frá 12:00 - 14:00 . Kæst vestfirsk skata , smáskata , saltfiskur , reykt og nætursöltuð ýsa , skötustappa , plokkfiskur , síld , hnoðmör , kartöflur , rófur , gulrætur , brætt smjör og hamsatólg . Soðkökur , rúgbrauð , laufabrauð og nóg af íslensku smjöri ásamt glæsilegum eftirréttum er dæmi um það sem má finna á veglegu hlaðborðinu , Úlfar Finnbjörnsson matreiðslumeistari er alvanur skötunni enda búinn að reiða fram skötu í yfir 30 ár , þar af síðust þrjú ár á hinu einstaka hlaðborði á Grand Hótel Reykjavík . „ Stærsta og flottasta skötuhlaðborð norðan Alpafjalla og sunnan Mississippi . Allar gerðir og stærðir og allt sem tengist þessum Þorláksmessurétti , saltfiskur , reykt ýsa , plokkfiskur o.s.frv . Svo verðum við með mismunandi styrkleika af skötu , “ segir Úlfar . Hann segir fólk á öllum aldri koma á skötuhlaðborðið og heilu fjölskyldunnar koma gjarnan saman og gera sér glaðan dag .